

ვებინტერფეისის დეველოპერი

**პროფესიული სტანდარტი**

**სსიპ** **განათლების ხარისხის განვითარების ეროვნული ცენტრი**

**2017 წელი**

1. **დასახელება (ქართულად):** ვებინტერფეისის დეველოპერი
2. **დასახელება (ინგლისურად):** Web Interface Developer
3. **პროფესიული სტანდარტის სარეგისტრაციო ნომერი:** 06106-ს
4. **პროფესიული სტანდარტის შესაბამისი კოდი „დასაქმების საერთაშორისო სტანდარტული კლასიფიკატორის“ (ISCO-08) მიხედვით:** 2513
5. **დასაქმების სფეროს აღწერა:**

ვებინტერფეისის დეველოპერი მუდმივად განვითარებადი პროფესიაა, რომელიც მოიცავს ვებ-გვერდების კლიენტის მხარეს კოდის შემუშავების, შექმნისა და შემდგომი მხარდაჭერა-განახლების პროცესს. ვებგვერდების მარკირებისათვის ვებინტერფეისის დეველოპერი იყენებს მარკირების ენას HTML და კასკადური სტილების ენას CSS, რაც ითვალისწინებს ვებგვერდზე გრაფიკული ელემენტების, ტექსტების განთავსებასა და მათ ვიზუალურად გაფორმებას.

1. **სამუშაო გარემო და დასაქმების შესაძლებლობები:**

ვებინტერფეისის დეველოპერის ტიპური სამუშაო გარემოა ოფისი შესაბამისი აღჭურვილობით.

ვებინტერფეისის დეველოპერს შეუძლია იმუშაოს საჯარო ან კერძო სტრუქტურის ვებ-ტექნოლოგიების განყოფილებაში ვებდეველოპერის პოზიციაზე.

1. **აუცილებელი პროფესიული მოთხოვნები:**

კანონმდებლობით არ არის დადგენილი

1. **პროფესიული მოვალეობები და ამოცანები:**

|  |  |  |
| --- | --- | --- |
| № | პროფესიული მოვალეობა | პროფესიული ამოცანა |
| 1 | **სამუშაო გარემოს ორგანიზება** | * 1. იცავს კომპანიის შინაგანაწესს   2. აწყობს სამუშაო გარემოს შრომის უსაფრთხოების ნორმების დაცვით   3. ახორციელებს სამუშაოს კომპიუტერის პროგრამულ უზრუნველყოფას დავალების შესასრულებლად   4. აანალიზებს მენეჯერისგან/კლიენტისგან/ მომხმარებლისგან მიღებულ დავალებას   5. აკეთებს განაცხადს სამუშაოს შესრულებისათვის საჭირო მასალების შესახებ   6. სამუშაოს/დავალების ფარგლებში განსაზღვრავს პრიორიტეტებს   7. ანაწილებს შესასრულებელ სამუშაოს გუნდის წევრებს შორის, საჭიროების შემთხვევაში |
| 2 | **ვებგვერდის ან ვებ/მობილური აპლიკაციის ინტერფეისის აწყობა** | * 1. ამუშავებს მიღებულ მასალებს   2. შეისწავლის დიზაინსა და ინტერაქციას   3. ქმნის ცალკეულ ელემენტებს არსებულ კონტექსტში გამოსაყენებლად   4. არგებს შექმნილ ელემენტებს ინტერფეისს   5. არედაქტირებს კონკრეტულ გვერდს ან/და ეკრანის დიზაინს   6. ჭრის მოცემული დიზაინის ელემენტებს   7. ახორციელებს მოცემული დიზაინის ელემენტების ექსპორტს თავსებად ფორმატში |
| 3 | **ვებგვერდის მომხმარებლის მხარის კოდის შემუშავება** | * 1. შეისწავლის დიზაინსა და ინტერაქციას   2. ახორციელებს პროგრამისტთან კონსულტაციებს   3. პროგრამისტთან ერთად გეგმავს სამუშაოს შესრულების შემდგომ ნაბიჯებს   4. არჩევს გამოსაყენებელ ტექნოლოგიებს   5. აწყობს ვებგვერდის გლობალურ ელემენტებს (markup)   6. განსაზღვრავს გლობალურ სტილებს (CSS)   7. შეიმუშავებს კონკრეტული გვერდების ან/და ელემენტების კოდსა და სტილს (html, css) |
| 4 | **ვებსერვისების გამოყენებით ვებგვერდზე დინამიკური ელემენტების ასახვა** | * 1. ქმნის დინამიკურ სტილებს CSS3-ის გამოყენებით   2. შეიმუშავებს ინტერაქტიურ ელემენტებსა და ეფექტებს Javascript -ის გამოყენებით   3. ვებგვერდის მარკირება და ვიზუალური ეფექტებით გაფორმება HTML, CSS, and JavaScriptის პოპულარული ფრეიმვორკების გამოყენებით |
| 5 | **შექმნილი ნამუშევრის ხარისხის უზრუნველყოფა** | * 1. ადგენს შესრულებული სამუშაოს შემოწმების გეგმას   2. განსაზღვრავს შემოწმებისათვის საჭირო მოწყობილობებსა და სისტემებს   3. ახორციელებს შექმნილი პროდუქტის ტესტირებას სხვადასხვა მოწყობილობასა და გარემოში   4. აღნუსხავს შეცდომებს   5. შეიმუშავებს შეცდომების აღმოფხვრის გზებს   6. ასწორებს შეცდომებს   7. ახორციელებს საბოლოო ტესტირებას |
| 6 | **შესრულებული სამუშაოს ჩაბარება** | * 1. ამზადებს შესრულებულ სამუშაოს საპრეზენტაციოდ (ჩვენება კონტექსტში, სხვადასხვა მდგომარეობაში)   2. ითვალისწინებს მიღებულ შენიშვნებს   3. ადგენს შესრულებული სამუშაოს ანგარიშს   4. გადასცემს დამკვეთს ან/და ზემდგომს შესრულებულ სამუშაოს |
|  | **პროფესიული ურთიერთობების დამყარებამისი კომპეტენციის ფარგლებში** | * 1. თანაშრომლობს კოლეგებსა ან/და მომხმარებელთან   2. იღებს დავალებას/ინსტრუქტაჟს ხელმძღვანელობისგან/ზემდგომისგან   3. ახორციელებს შესაბამის ზეპირ ან წერილობით ანგარიშგებას ხელმძღვანელობასთან/ზემდგომთან   4. აღწერს შესრულებულ სამუშაოებს დადგენილი ფორმების მიხედვით   5. მართავს კონფლიქტურ სიტუაციებს   6. იცავს შრომითი ხელშეკრულების პირობებს   7. საჭიროებისამებრ იყენებს სფეროში არსებულ სიახლეებს და ტექნიკურ სახელმძღვანელოებს   8. გეგმავს საკუთარ პროფესიულ განვითარებას |

1. **პიროვნული თვისებები:**

* ორგანიზებული
* კომუნიკაბელური
* მობილიზებული
* დაკვირვებული
* სხარტი
* მიზანდასახული

1. **მატერიალური რესურსი**

**ა) ინვენტარი, აღჭურვილობა:**

* პროფესიული მასწავლებლის და სტუდენტების სამუშაო ადგილი (მაგიდა და სკამი)
* კომპიუტერი მასწავლებლისა და სტუდენტებისათვის - მინიმუმ 2 გჰც პროცესორით, არანაკლებ 4 გბ ოპერატიული მეხსიერებით (რეკომენდებულია SSD ტიპის მყარი დისკი) მონიტორი: მინიმუმ 21-დუიმიანი დიაგონალით, 1080p (1920x1080) რეზოლუციით (რეკომენდებულია 2 მონიტორი)
* დაფა
* პროექტორი-დემონსტრირების ციფრული საშუალება
* პრინტერი (კომბაინი)
* ფლეშ-მეხსიერება
* სისტემური ბლოკი სერვერის მოსაწყობად ან მეხსიერება რეალურ სერვერზე

**ბ) მასალა, ნედლეული:**

* საშლელი
* მარკერი ან/და ცარცი
* ქაღალდი A4

1. **სამომავლო ტენდენციები:**

* პროფესიის სახელის, მოთხოვნებისა და შესასრულებელი ამოცანების ცვლილება
* ახალი აპარატურული, ასევე პროგრამული უზრუნველყოფის დანერგვა

1. **პროფესიული ცოდნა და უნარები:**

|  |  |  |  |
| --- | --- | --- | --- |
| № | მოვალეობა | პროფესიული ცოდნა | პროფესიული უნარები |
|  | **სამუშაო გარემოს ორგანიზება** | **იცის:**   * სფეროს/ორგანიზაციის მარეგულებელი დოკუმენტები * შრომის დაცვის უსაფრთხოების ნორმები და წესები * სამუშაო გარემოს ორგანიზების ძირითადი პრინციპები | **შეუძლია:**   * ორგანიზაციის შინაგანაწესის დაცვა * სამუშაო გარემოს მომზადება შრომის უსაფრთხოების ნორმების დაცვით * სამუშაოს შესასრულებლად საჭირო დროის განსაზღვრა * სამომხმარებლო პროგრამულ უზრუნველყოფის ინსტალაცია * ინტერნეტბრაუზერებში დამატებითი უტილიტების დამატება * დავალების მიღება და გაანალიზება * შესასრულებელი სამუშაოების გეგმის შედგენა * შესასრულებელი სამუშაოს განაწილება * სამუშაოს შესრულების შესახებ ინსტრუქტაჟის ჩატარება |
|  | **ვებგვერდის ან ვებ/მობილური აპლიკაციის ინტერფეისის აწყობა** | **იცის:**   * რასტრული და ვექტორული გრაფიკული რედაქტორების მუშაობის პრინციპები | **შეუძლია:**   * მიღებული მასალების დამუშავება/მომზადება გრაფიკული რედაქტორების გამოყენებით * ინტერფეისის ცალკეული ელემენტების შექმნა * შექმნილი ელემენტების მორგება არსებულ ინტერფეისზე * მოცემული დიზაინის ელემენტების დაჭრის სტრუქტურის შედგენა * დიზაინის ელემენტებად დაჭრა და ფაილების ექსპორტი თავსებად ფორმატში |
|  | **ვებგვერდის მომხმარებლის მხარის კოდის შემუშავება** | * **იცის:** * ვებგვერდის აწყობის ტექნოლოგიებს * ვებგვერდის მარკირების ენა HTML (HyperText Markup Languag) * კასკადური სტილების ენა CSS (Cascading Style Sheets) | **შეუძლია:**   * დიზაინისა და ინტერაქციის შესწავლა * გამოსაყენებელი ტექნოლოგიების შერჩევა * ვებგვერდის ელემენტების აწყობა (markup) * არსებული კოდის გარჩევა და რედაქტირება * გლობალური CSS-სტილების განსაზღვრა * კონკრეტული გვერდების ან/და ელემენტები სტილის შექმნა |
|  | **ვებსერვისების გამოყენებით ვებგვერდზე დინამიკური ელემენტების ასახვა** | **იცის:**   * კასკადური სტილების ენა CSS3-ის უპირატესობები და მათი გამოყენების საშუალებები * JavaScript -ის ცვლადების, მათი ტიპების, ოპერატორების, ოპერაციების სინტაქსი ფუნქციებისა და ობიექტების აღწერის, გამოყენებისა და რეალიზაციის საშუალებები * თანამედროვე ბიბლიოთეკების (framework) ფუნქციების გამოყენების მეთოდები | **შეუძლია:**   * მოძრავი ელემენტების შექმნა CSS3-ის გამოყენებით * გარკვეული ტიპის ეფექტების შექმნა CSS3-ის გამოყენებით * ინტერაქტიური ელემენტების და ეფექტების შემუშავება Javascript-ის გამოყენებით * ფორმებსა და მართვის ელემენტებთან მუშაობა * გამოსახულებასა და ცხრილებთან მუშაობა * ჩამოშლადი სიების და მენიუს აწყობა JavaScript -ის გამოყენებით * თანამედროვე ბიბლიოთეკების (framework) გამოყენებით გვერდის ვიზუალური ეფექტების შექმნა * თანამედროვე ბიბლიოთეკების (framework) გამოყენებით დინამიკური ელემენტების (ცხრილი, სლაიდშოუ, ფოტოგალერეა და ა.შ.) შექმნა * თანამედროვე ბიბლიოთეკების (framework) გამოყენებით მონაცემების ასახვა ვებგვერდზე |
|  | **შექმნილი ნამუშევრის ხარისხის უზრუნველყოფა** | **იცის:**   * შესრულებული სამუშაოს შემოწმების (ტესტირების) წესები და მეთოდები | **შეუძლია:**   * შესრულებული სამუშაოს შემოწმების (ტესტირების) ჩასატარებლად გეგმის მომზადება * შემოწმებისათვის საჭირო მოწყობილობებისა და სისტემების შერჩევა * HTML და CSS–ის W3C ვალიდაცია (სტანდარტების შესატყვისაბაზე ტექტირება) * კოდის ვალიდაცია/შემოწმება ძირითად ბრაუზერებში * შემოწმებისას აღმოჩენილი შეცდომების/ხარვეზების აღნუსხვა და შეცდომების რეესტრის შედგენა * აღმოჩენილი შეცდომების/ ხარვეზების ანალიზი და მათი აღმოფხვრის გეგმის შემუშავება * აღმოჩენილი შეცდომების გასწორება/აღმოფხვრა |
|  | **შესრულებული სამუშაოს ჩაბარება** | **იცის:**   * შესრულებული სამუშაოს ჩაბარების წესები | **შეუძლია:**   * შესრულებული სამუშაოს შესახებ პრეზენტაციის მომზადება * კლიენტისთვის/ზემდგომისთვის შესრულებული სამუშაოს წარდგენა * კლიენტისგან/ზემდგომისგან შენიშვნების მიღება და გათვალისწინება * შესრულებული სამუშაოს შესახებ ანგარიშის შედგენა * მიღება–ჩაბარების აქტის გაფორმება |
|  | **პროფესიული ურთიერთობების დამყარება მისი კომპეტენციის ფარგლებში** | **იცის:**   * პროფესიული ურთიერთობების დასამყარებლად საინფორმაციო და საკომუნიკაციო საშუალებების გამოყენების წესები * ეთიკისა და შრომის კანონმდებლობით დადგენილი ნორმები | **შეუძლია:**   * მომხმარებლისთვის კონსულტაციის გაწევა და მათგან დავალების მიღება, საჭიროებისამებრ დავალების გადამისამართება შესაბამისი სფეროს სპეციალისტთან * პროფესიული ურთიერთობების დასამყარებლად საინფორმაციო და საკომუნიკაციო საშუალებების გამოყენება * ეფექტური კომუნიკაცია სახელმწიფო ენაზე * წერილობითი და ზეპირი ანგარიშის მომზადება და წარდგენა * კომუნიკაცია უცხოურ ენაზე * პროფესიული საკითხების გაცნობა უცხოურ ენაზე * სფეროს წამყვანი გამოცემების მასალების გაცნობა * გუნდთან მუშაობა * ადაპტირება კონკრეტულ სიტუაციასთან და კონფლიქტური სიტუაციების მართვა * კრიტიკულ და ფორსმაჟორულ სიტუაციაში კომპეტენციის ფარგლებში სწრაფი გადაწყვეტილებების მიღება და პრობლემების მოგვარება ან ალტერნატიული გზების მოძიება * შრომითი კანონმდებლობის გამოყენება |

1. **სტანდარტის მოქმედების ვადა: 5 წელი**

**14. პროფესიული სტანდარტის შემმუშავებელი ჯგუფის წევრები:**

|  |  |  |
| --- | --- | --- |
| **№** | **სახელი, გვარი** | **ორგანიზაცია, პოზიცია** |
| **1** | **ლაშა ვერულავა** | სსიპ განათლების მართვის საინფორმაციოსისისტემა, უფროსი |
| **2** | **ეკატერინე ჩიკაშუა** | სსიპ განათლების მართვის საინფორმაციო სისტემა,მთავარი სპეციალისტი |
| **3** | **ნინო ლორთქიფანიძე** | ITDC- პროექტების მენეჯერი |
| **4** | **სერგო კარაკოზოვი** | ITDC - პროექტების მენეჯერი |
| **5** | **გიორგი კოჭლამაზაშვილი** | საქართველოს შინაგან საქმეთა სამინისტრო, პროგრამისტი |
| **6** | **ნოდარ დავითური** | ომედია სტუდია, კრეატიული დირექტორი |
| **7** | **გაგა გიორგაძე** | სსიპ განათლების მართვის საინფორმაციო სისტემა, პროგრამული უზრუნველყოფის შემუშავების სამსახურის მთავარი სპეციალისტი |
| **8** | **გივი თვალავაძე** | სსიპ განათლების მართვის საინფორმაციო სისტემა, პროგრამისიტი |
| **9** | **მამია ჯანჯალია** | სსიპ განათლების მართვის საინფორმაციო სისტემა, უფროსის მოადგილე |

დასახელება: **ვებინტერფეისის დეველოპერი**

**შეფასების სტანდარტი**

**ნაწილი 1. ზოგადი ინფორმაცია**

შეფასების სტანდარტი გამოიყენება არაფორმალური განათლების ფარგლებში შეძენილი კომპეტენციების, ცოდნისა და უნარების აღიარების მიზნით.

შეფასების სტანდარტი განსაზღვრავს პროფესიულ სტანდარტში ასახული კომპეტენციების, ცოდნისა და უნარების შეფასების ან/და დადასტურების აუცილებელ პირობებს:

1. შესაფასებელ კომპეტენციებს, რომლებიც გამოხატულია პროფესიული მოვალეობებს და ამოცანებში;

2. შესაფასებელი კომპეტენციების შეფასების კრიტერიუმებს, რომლებიც ასახავს აუცილებელ პროფესიულ ცოდნას და უნარებს;

3. შესაფასებელი კომპეტენციების დადასტურების შესაძლებლობებს;

4. გამოცდის პროცესს და კომპონენტებს.

**შესაფასებელი კომპეტენციების დადასტურება**

შესაფასებელი კომპეტენციების დადასტურების გზები:

ა) ფორმალური განათლების გზით მიღწეული სწავლის შედეგების აღიარება (ჩათვლა);

ბ) არაფორმალური განათლების გზით მიღწეული კომპეტენციების აღიარება განათლების და მეცნიერების მინისტრის მიერ დადგენილი წესით;

გ) მიღწეული კომპეტენციების დადასტურება ამ დოკუმენტით დადგენილი პრინციპებით ჩატარებული გამოცდის გზით.

ფორმალურ განათლებაში სტანდარტით გათვალისწინებული შეფასების პროცესის წარმართვასთან დაკავშირებული მოთხოვნები ასახულია სავალდებულო პროფესიულ მოდულებში.

**ფორმალურ განათლებაში მიღწეული სწავლის შედეგების აღიარების (ჩათვლის) პროცესი**

ფორმალური განათლების გზით მიღწეული სწავლის შედეგების აღიარების (ჩათვლის) პროცესი მოიცავს მიღწეული სწავლის შედეგების აღიარებას (ჩათვლას) საძიებელი კვალიფიკაციის მიზნებისათვის ქვემოთ მოცემული პრინციპების შესაბამისად:

ა) დასაშვებია ნებისმიერი კვალიფიკაციის ფარგლებში მიღწეული სწავლის შედეგების აღიარება (ჩათვლა) ნებისმიერი კვალიფიკაციის ფარგლებში, თუ სწავლის შედეგები თავსებადია საძიებელ კვალიფიკაციასთან და მათი მიღწევა დადასტურებულია, რაც გამოიხატება საგანმანათლებლო პროგრამის ფარგლებში მიღებული დადებითი შეფასებით და შესაბამისი კრედიტის მინიჭებით;

ბ) თავსებადობის დადგენისთვის შინაარსობრივი შესწავლის მიზნით ამღიარებელი დაწესებულება ეყრდნობა პროფესიულ სტანდარტს ან/და პროფესიული საგანმანათლებლო პროგრამის ჩარჩო დოკუმენტს, რომლის საფუძველზეც არის შემუშავებული გავლილი პროფესიული საგანმანათლებლო პროგრამა ან პროგრამის კომპონენტი, არსებობის შემთხვევაში - პროფესიულ საგანმანათლებლო პროგრამას ან/და სილაბუსებს, ან/და პროფესიული საგანმანათლებლო პროგრამების კატალოგს. ამღიარებელი დაწესებულება უფლებამოსილია აღიარების მიზნებისათვის შესაფასებელ პირს მოსთხოვოს გავლილი საგანმანათლებლო პროგრამის/სასწავლო კურსების პროგრამების (სილაბუსების) გამოთხოვა საგანმანათლებლო დაწესებულებებიდან და წარდგენა;

გ) სწავლის შედეგების თავსებადობის განსაზღვრის მიზნით, აუცილებელი არაა მათი ფორმულირება იყოს იდენტური. თავსებადად ჩაითვლება სწავლის შედეგები, რომელთა ერთობლიობაც, შინაარსის თვალსაზრისით, ეროვნული საკვალიფიკაციო ჩარჩოს შესაბამისი საფეხურის აღმწერის გათვალისწინებით შესაძლოა მიჩნეულ იქნას ანალოგიურად.

**ნაწილი 2. მითითებები შესაფასებელი პირისა და შემფასებლისათვის**

**შეფასების დაწყებამდე გაეცანით:**

* + პროფესიულ სტანდარტს
  + შეფასების ინსტრუმენტებს
  + დაინტერესებული/შესაფასებელი პირის კომპეტენციების აღიარებასთან დაკავშირებულ შესაძლებლობებს
  + შემფასებლის ჩანაწერების ფორმებს
  + შეფასების პირობებს
  + შეფასების წესებს
  + შეფასების კრიტერიუმებს

**შეფასების პროცესში:**

* პირადად დააკვირდით დავალებების შესრულების/შეფასების პროცესს;
* თითოეული შესაფასებელისათვის აწარმოეთ შეფასების ჩანაწერების ფორმები;
* თუ აუცილებელია შესაფასებელს დაუსვით დამატებითი შეკითხვები დავალებასთან დაკავშირებით;
* შეაფასეთ თითოეული კრიტერიუმი.

**შეფასების დასრულებისას:**

* შესაფასებელს მიეცით განმარტება შეფასებასთან დაკავშირებით;
* შეაჯამეთ შეფასების შედეგები;
* დაადასტურეთ შეფასების შედეგები ხელმოწერით;
* შეფასების ჩანაწერები გადაეცით სათანადოდ უფლებამოსილ პირს.

**ნაწილი 3. შეფასების პროცედურა**

**მიღწეული კომპეტენციების დადასტურებისთვის გამოცდის ორგანიზების პროცესი და კომპონენტები**

მიღწეული კომპეტენციების დადასტურებისთვის გამოცდის ჩატარების პროცესი მოიცავს დასადასტურებელი კომპეტენციების შესაბამისად გამოკითხვისა და პრაქტიკული დავალების შესრულების ეტაპებს.

მიუხედავად იმისა, დასტურდება თუ არა კვალიფიკაციით გათვალისწინებული კომპეტენციები შეფასების სტანდარტის ნაწილი 1-ის „შესაფასებელი კომპეტენციების დადასტურება“ „ა“ და „ბ“ პუნქტებით გათვალისწინებული შესაძლებლობებით, შეფასების პროცესი მოიცავს სავალდებულო კომპონენტს (გამოცდას), რომლის შეფასება შესაბამისი კვალიფიკაციის მინიჭების წინაპირობაა.

ქვემოთ მოცემულია გამოკითხვისა და პრაქტიკულ დავალებაზე დაკვირვების პროცესის მოთხოვნები, ასევე, შეფასების სავალდებულო კომპონენტები.

**ნაწილი 4 : თეორიული გამოკითხვის და პრაქტიკული /დავალებების თემატიკა**

**გამოკითხვა**

**გამოკითხვის ფორმა:**

* შესაფასებელი პირი გამოიკითხება ტესტის და ზეპირი შეკითხვების სახით;
* ტესტი უნდა მოიცავდეს როგორც ღია, ისე დახურული ტიპის შეკითხვებს.

**გამოკითხვის პროცესის მონიტორინგი:**

* არსებითია გამოკითხვის პროცესზე შემფასებლის მიერ ზედამხედველობის განხორციელება.

**მოპოვებული მტკიცებულებები:**

მტკიცებულებები უზრუნველყოფილია შესაფასებლის მიერ მომზადებული წერილობითი ნაშრომით/შესრულებული ტესტით, ან/და პრაქტიკული დავალების დროს დამატებით, დამაზუსტებელ შეკითხვებზე პასუხებით.

**თეორიული საგამოცდო თემატიკა:**

* დასადასტურებელი კომპეტენციების შესაბამისად საგამოცდო თემატიკა შეიძლება მოიცავდეს შემდეგ საკითხებს:

ა) მიღებული ვებგვერდის დიზინის ელემენტებისა და ვებგვერდის ინტერაქციის ანალიზი;

ბ) გვერდის შექმნის ეტაპები და პასუხისმგებლობები;

გ) საიტის მარკირების და ვიზუალიზაციის ტექნოლოგიები;

დ) შექმნილი ნამუშევრის ხარისხის შემოწმების გზები;

ე) კოდის შემოწმების ვებსტანდარტი, მოწყობილობები და ბრაუზერები.

სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან შემფასებლის პრეროგატივაა.

**ნაწილი 5. პრაქტიკული დავალების/დავალებები შესრულების/შეფასების კრიტერიუმების მითითებებით:**

**პრაქტიკული დავალების შესრულებაზე დაკვირვება**

**საგამოცდო გარემო:**

შესაფასებელი პირი ფასდება პრაქტიკული დავალებების სახით.

**საგამოცდო პროცესის მონიტორინგი:**

საგამოცდო პროცესის მონიტორინგს ახორციელებს შემფასებელი/შემფასებლები (ნეიტრალური კომისია) წინასწარი დადგენილი წესისა და პროცედურების დაცვით.

**მოპოვებული მტკიცებულებები:**

მტკიცებულებები უზრუნველყოფილია შემფასებლის მიერ შევსებული ჩანაწერების ფორმით.

**საგამოცდო პრაქტიკული დავალებების ჩამონათვალი:**

**დასადასტურებელი კომპეტენციების** შესაბამისად სტუდენტმა უნდა შეასრულოს დავალება/დავალებები:

ა) მენეჯერისგან/მომხმარებლისგან/კლიენტისგან დავალების მიღება და აანალიზი

ბ) ვებგვერდის მომხმარებლის მხარის კოდის შემუშავება

გ) ვებგვერდზე დინამიკური ელემენტების ასახვა

დ) შექმნილი ნამუშევრის ხარისხის შემოწმება

ე) აღმოჩენილი შეცდომებს/ხარვეზების აღმოფხვრა

ვ) შესრულებული სამუშაოს პრეზენტაცია/ჩაბარება

**გაითვალისწინეთ:**

1. შესაფასებელი პირის მიერ შესრულებული სამუშაოს წარმოებისას ეკონომიური, ხარისხის უზრუნველყოფის, გარემოს დაცვის, სამართლებრივი, უსაფრთხოების წესების დაცვის, ჰიგიენის დაცვის მიდგომების, სამუშაოს შესრულების თანამიმდევრობის შეფასება ზემოთ ჩამოთვლილ დავალებებზე დაკვირვების თანამდევი პროცესია და მასზე დამატებითი დროის გამოყოფა არაა რეკომენდებული;
2. შემფასებლის მიერ დამატებითი კითხვების დასმის შემთხვევაში შესაფასებელი პირი პასუხობს მათ და საჭიროების შემთხვევაში მოჰყავს საკუთარი ქმედების/ გადაწყვეტილების შესაბამისი არგუმენტები;
3. სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან შემფასებლის პრეროგატივაა.

**ნაწილი 6. საჭიროების შემთხვევაში დამატებითი ინფორმაცია**

**შემფასებლის ჩანაწერების ფორმები**

**შესაფასებელი პირის სახელი, გვარი:**

**შეფასების თარიღი:**

**შეფასების ადგილი:**

**შემფასებლის სახელი, გვარი:**

|  |  |  |  |
| --- | --- | --- | --- |
| **დადასტურებული კომპეტენცია** | **მტკიცებულებები** | | |
| **ფორმალური**  **განათლების**  **აღიარება**  **(დანართი N)** | **არაფორმალური**  **განათლების**  **აღიარება**  **(დანართი N)** | **გამოცდა**  **(დანართი N)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**შედეგი: დადასტურდა ------/ არ დადასტურდა ----------**

**შემფასებლის კომენტარი:**

**დადასტურება:**